टेन हाग म्यानचेस्टरका नयाँ व्यवस्थापक घोषित
इंग्लिस प्रिमियर लिग क्लब म्यानचेस्टर युनाइटेडले बिहीबार नयाँ व्यवस्थापकका रूपमा एरिक टेन हागलाई नियुक्त गरेको छ । यसअघिका आन्तरिक व्यवस्थापक राल्फ राङ्गनिकको स्थानमा अब ५२ वर्षीय डच प्रशिक्षकले टिम सम्हाल्ने छन् । उनलाई तीन वर्षका लागि अनुबन्ध गरेका छन् र त्यसमा एक वर्ष थप गर्न सकिनेछ ।
म्यानचेस्टर — इंग्लिस प्रिमियर लिग क्लब म्यानचेस्टर युनाइटेडले बिहीबार नयाँ व्यवस्थापकका रूपमा एरिक टेन हागलाई नियुक्त गरेको छ । यसअघिका आन्तरिक व्यवस्थापक राल्फ राङ्गनिकको स्थानमा अब ५२ वर्षीय डच प्रशिक्षकले टिम सम्हाल्ने छन् । उनलाई तीन वर्षका लागि अनुबन्ध गरेका छन् र त्यसमा एक वर्ष थप गर्न सकिनेछ ।नोभेम्बरमा ओल गन सोल्सार वर्खास्तीमा परेयता राङ्गनिकले टिमको जिम्मेवारी लिएका थिए । अब उनी क्लबको सल्लाहकारको भूमिकामा हुनेछन् । सन् २०१३ मा एलेक्स फर्गुसनले सन्यास लिएयता टेन हाग म्यानचेस्टरका पाँचौं व्यवस्थापक हुनेछन् । उनले म्यानचेस्टरको जिम्मेवारी पाएको खुसी रहेको प्रतिक्रिया पनि दिएका छन् ।उनले भनेका छन्, ‘यो मेरो लागि ठूलो सम्मान हो र म्यानचेस्टरले सामना गर्ने भविष्यको चुनौतीका लागि रोमाञ्चक पनि छु । मलाई क्लबको समृद्ध इतिहासबारे पनि थाहा छ र विश्वास छ, क्लबलाई फेरि सफलताको बाटोमा डोर्‍याउने प्रयास गर्नेछु ।’ यसअघि उनी आयाक्सका प्रशिक्षक थिए । 